stanford-oval/wikipedia huggingface dataset:
ברכה אלפרט
מחקריה

ברכה אלפרט מתמקדת במחקריה בשני תחומים עיקריים: האחד, תכנון לימודים והוראה (Curriculum and Instruction) והשני מחקר איכותני (Qualitative research). במחקרים שהיא עורכת נעשה שימוש במתודת המחקר האיכותני (או איכותי) לצורך הבנת סוגיות בהוראה ובתכנון לימודים. כמו כן היא חוקרת סוגיות מתודולוגיות בתחום המחקר האיכותני מתוך ניסיונה המחקרי ובוחנת את האפשרויות הטמונות בו לשיפור עבודת ההוראה ולשיפור הכשרת המורים.
מחקריה > תכנון לימודים והוראה

אלפרט עוסקת בהיבטים השונים של תחום תכנון הלימודים וההוראה. היבט אחד, בחינה של תוכניות לימודים בתחומי הדעת השונים כטקסטים והשתמעויות התפיסות והאידאולוגיות העולות מהן למחקר ברמה ארצית ובינלאומית.
היבט שני, ביטוייה התאורטיים והמעשיים של הפדגוגיה הפמיניסטית ובעיקר האתיקה של דאגה ואכפתיות (caring) כגישה בתכנון לימודים ובהוראה בכיתות ובבתי ספר וכן בהכשרת המורים.
מזה שנים רבות מעורבת במחקר בכיתות ובבתי ספר, החל ממחקרי הערכה על גישות הוראה יחידניות לעומת מסורתיות, בהם בחנה היבטים לימודיים וחברתיים. והמשך במחקרים בגישה איכותית אתנוגרפית על אופי ההוראה והקשריה השונים. במחקרים אלה היא בוחנת כיצד מורים מלמדים, מהם הביטויים של תפיסות ההוראה השונות שלהם במעשה ההוראה ובפעילות הגומלין המתרחשת בתוך כיתותיהם, מה מסביר תופעות שונות בהתרחשויות בכיתות וכיצד אלה מושפעות מהבניות הניהול והארגון הבית ספרי. במיוחד היא מתעניינת באופן שבו מורים מתמודדים עם הטרוגניות אוכלוסיית התלמידים בתוך המסגרת הארגונית של בית הספר.
מחקריה > מחקר איכותני

אלפרט פועלת זה שנים רבות לקידום המחקר האיכותני בארץ, במיוחד בתוכניות ההכשרה להוראה. זאת, באמצעות בחינת היבטים מתודולוגיים שונים של פרדיגמה מחקרית זאת וכתיבה עליהם:
א. הציגה את האפשרויות הטמונות במחקר האיכותני להעמקה ולהעשרה של הכשרת המורים והתנסותם בשדה. הציעה ליישם בהכשרה הפדגוגית את האתנוגרפיה והכלים שהיא מציעה להתבוננות ולחקירה, וכן הציגה מודל לתפקוד תלמידי הוראה כחוקרים של השדה בו הם מתנסים ואת התרומה של התנסותם בעריכת מחקר איכותני לפיתוח חשיבה רפלקטיבית.
ב. התמחתה בדרכי כתיבה של עבודות מחקר איכותני ותומכת בקידום הכתיבה של חוקרים איכותניים באמצעות פרסומים וסדנאות בנושא. 
בשנת 2001 פרסמה מאמר בנושא כתיבה במחקר בספר: "מסורות וזרמים במחקר איכותי" בעריכת נעמה צבר בן-יהושע. הספר עומד לצאת לאור במהדורה מתוקנת בהוצאת מכון מופ"ת.
בשנת 2007 פרסמה ספר שכתבה יחד עם שמחה שלסקי שכותרתו: "דרכים בכתיבת מחקר איכותני, מפירוק המציאות להבנייתה כטקסט". הספר משמש חוקרים וסטודנטים העורכים מחקרים בגישה איכותנית.
מאז שנת 2002 מנחה קבוצה בנושא "כתיבה של מאמרים איכותניים" ונותנת סדנאות בנושא. הקבוצה פועלת במסגרת קבוצות עניין במחקר איכותני שבחסות מכון מופ"ת בתל אביב. משתתפיה הם מרצים, חוקרים וסטודנטים לתארים מתקדמים ממכללות להכשרת מורים וממוסדות אחרים להשכלה גבוהה.
ג. אלפרט עוסקת בשיתוף בין מוסדות להכשרת מורים לבין בתי ספר באמצעות מחקרי פעולה שיתופיים בין חוקרים מן המכללה לבין מורים מן השדה. הציגה את האפשרויות הטמונות במערך מחקרי זה. כמו כן השתתפה בעריכת מחקרי פעולה שיתופיים עם מורים ובעלי תפקידים בבתי ספר שונים.
ביחד עם חוקרות עמיתות הרחיבה את העיסוק בנושא השיתופיות בהערכה במסגרות חינוכיות ופרסמה מאמרים, מבוססים על חקר מקרים, בנושא.
ה. אלפרט מתעניינת בגישה של שילוב שיטות (mixed methods) בהקשר המחקר האיכותני וכתבה על הגישה מאמרים הכוללים רקע עיוני על הנושא עם דוגמאות ממחקרים משלבי גישות שנערכו בארץ ובעולם.
ו. אלפרט ערכה יחד עם שותפה ש. שלסקי את הספר "הכתה ובית הספר במבט מקרוב". הספר כולל מאמרים אתנוגרפיים על חינוך והוראה, המבוססים בעיקר על תצפיות ממושכות במוסדות חינוך ועל ראיונות פתוחים עם המשתתפים בהם: מורים, מנהלים, תלמידים, יועצים חינוכיים ועוד. המאמרים עוסקים במגוון נושאים וביניהם: קבלת שבת בגני ילדים, חינוך לאזרחות משתתפת, ניתוב לחינוך מיוחד בבית הספר היסודי, שיח המורה בכיתה, שיח מגדרי בבית ספר תיכון ערבי, התנגדות מורים לשינוי ועוד. מאמרים אלה נועדו לשמש מורים, סטודנטים להוראה וחוקרי חינוך לצורך הבנה של תופעות חינוכיות בגנים ובבתי ספר ולפיתוח כיווני פעולה בהקשר להן. כרקע למחקרים המוצגים במאמרי הספר מופיע בו מאמר הסוקר את ההיסטוריה של המחקר האתנוגרפי בחינוך בישראל:
ספריה

אלפרט, ב., שלסקי, ש. (עורכים). (2013). הכיתה ובית הספר במבט מקרוב: מחקרים אתנוגרפיים על חינוך. תל אביב: הוצאת מכון מופ"ת.
שלסקי, ש., אלפרט, ב. (2007). דרכים בכתיבת מחקר איכותני: מפירוק המציאות להבנייתה כטקסט. תל אביב: הוצאת כליל, מכון מופ"ת.
קשתי, י., אלפרט, ב., יוסיפון, מ., מנור, א. (1997). בית-ספר הטרוגני: אחדות בתוך שונות. הוצאת רמות, אוניברסיטת תל אביב.
ג'וזפה ויניולה

| --- | --- |
 לידה:  15 בפברואר 1662 נאפולי, ממלכת נאפולי 
 פטירה:  1712 (בגיל 49 בערך) נאפולי, ממלכת נאפולי 
 סוגה:  מוזיקה קלאסית, אופרה, אורטוריה 
 כלי נגינה:  עוגב 
 
ג'וזפה ויניולה (באיטלקית: Giuseppe Vignola;‏ 5 בפברואר 1662 – 26 בנובמבר 1712) היה מלחין ונגן עוגב איטלקי.
ביוגרפיה

ויניולה נולד בנאפולי ולמד שם בקונסרבטוריון. בשנת 1699 נישא לאנטוניה פאלקונה והחל לבסס את מעמדו בנאפולי כמלחין מוזיקה כנסייתית ודרמטית למחצה. בין השנים 1706–1712 עשה לו שם בחיבור תחליפי אריות ותמונות קומיות לאופרות של מלחינים אחרים, בהם פרנצ'סקו גספאריני. כן חיבר שלוש אופרות סריה משלו, הראשונה בהן, "טוליו אוסטיליו", בשנת 1707. באותה שנה התמנה לנגן עוגב בקאפלה המלכותית בנאפולי, עובדה שצוינה על שער הלברית של האופרה "טאודורה אוגוסטה" משנת 1709.
ויניולה נשאר במשרתו זו עד מותו בשנת 1712. החליף אותו בתפקיד פייטרו פיליפו סקרלטי, בנו הבכור של אלסנדרו סקרלטי.
מקור

האנס ברטולד דיטץ, ג'וזפה ויניולה, באתר גרוב אונליין
גביע אפריקה לאומות 1972

| --- | --- |
 מארחת:  קמרון קמרון
 תקופת התחרות:  23 בפברואר 1972 – 5 במרץ 1972 (12 ימים)
 מספר משתתפות:  8
 הזוכה:  הרפובליקה של קונגו (1970–1991) הרפובליקה של קונגו (זכייה ראשונה)
 מספר משחקים:  16
 מספר שערים:  53 (3.31 בממוצע למשחק)
 מלך השערים:  מאלי פאנטמאדי קייטה (Fantamady Keita)‏ (5 שערים)
 השחקן המצטיין:  הרפובליקה של קונגו (1970–1991) פרנסואה מ'פלה (François M'Pelé)
 → 19701974 ←
 
גביע אפריקה לאומות 1972 היה הטורניר השמיני של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בין ה־23 בפברואר ל־5 במרץ 1972 בקמרון. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. הרפובליקה של קונגו זכתה באליפות לראשונה בתולדותיה לאחר ניצחון על מאלי בגמר 3–2.
הנבחרות

| נבחרת | סיבת העפלה | מספר הופעות בטורניר | הופעה אחרונה בטורניר | הישג שיא (עד תחילת הטורניר) |
| --- | --- | --- | --- | --- |
|  קמרון | מארחת הטורניר | 1 | 1970 | שלב הבתים (1970) |
|  סודאן | מנצחת גביע אפריקה לאומות 1970 | 4 | 1970 | אלופת אפריקה (1970) |
| זאיר זאיר | העפלה מהמוקדמות | 3 | 1970 | אלופת אפריקה (1968) |
|  מאלי | העפלה מהמוקדמות | 0 |  |  |
| הרפובליקה של קונגו (1970–1991)הרפובליקה של קונגו | העפלה מהמוקדמות | 1 | 1968 | שלב הבתים (1968) |
|  קניה | העפלה מהמוקדמות | 0 |  |  |
|  טוגו | העפלה מהמוקדמות | 0 |  |  |
|  מרוקו | העפלה מהמוקדמות | 0 |  |  |
שלב הבתים > בית א'

המשחקים שוחקו ביאונדה.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קמרון | 5 | 3 | 2 | 1 | 0 | 5 | 2 | 3 |
|  מאלי | 3 | 3 | 0 | 3 | 0 | 5 | 5 | 0 |
|  קניה | 2 | 3 | 0 | 2 | 1 | 3 | 4 | -1 |
|  טוגו | 2 | 3 | 0 | 2 | 1 | 4 | 6 | -2 |
| 0 | 1 | 2 |
| --- | --- | --- |
|  קמרון | 2 – 1 | קניה   |
|  מאלי | 3 – 3 | טוגו   |
|  מאלי | 1 – 1 | קניה   |
|  קמרון | 2 – 0 | טוגו   |
|  טוגו | 1 – 1 | קניה   |
|  קמרון | 1 – 1 | מאלי   |
שלב הבתים > בית ב'

המשחקים שוחקו בדואלה.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  זאיר | 4 | 3 | 1 | 2 | 0 | 4 | 2 | 2 |
|  הרפובליקה של קונגו | 3 | 3 | 1 | 1 | 1 | 5 | 5 | 0 |
|  מרוקו | 3 | 3 | 0 | 3 | 0 | 3 | 3 | 0 |
|  סודאן | 2 | 3 | 0 | 2 | 1 | 4 | 6 | -2 |
| 0 | 1 | 2 |
| --- | --- | --- |
|  הרפובליקה של קונגו | 1 – 1 | מרוקו   |
|  זאיר | 1 – 1 | סודאן   |
|  מרוקו | 1 – 1 | סודאן   |
|  זאיר | 2 – 0 | הרפובליקה של קונגו   |
|  מרוקו | 1 – 1 | זאיר   |
|  הרפובליקה של קונגו | 4 – 2 | סודאן   |
שלבי הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 2 במרץ – יאונדה | 2 במרץ – יאונדה |  |  |  |  |  |
|  |   קמרון |  0 |   |  |  |  |  |
|  |  הרפובליקה של קונגו (1970–1991)הרפובליקה של קונגו |  1 |   |  |  |  |  |
|  |   |  |   |  |  |  |  |
|  |  |  |  |  | 5 במרץ – יאונדה | 5 במרץ – יאונדה |  |
|  |   |   |   |   |  הרפובליקה של קונגו (1970–1991)הרפובליקה של קונגו |  3 |  |
|  |   |   |   |   |   מאלי |  2 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 2 במרץ – דואלה | 2 במרץ – דואלה |   |  | 4 במרץ – יאונדה | 4 במרץ – יאונדה |  |
|  |   זאיר |  3 |   |  |   קמרון |  5 |  |
|  |   מאלי |  4ה |   |  |   זאיר |  2 |  |
גאודזיה

היטל של כדור הארץ
גֵּאוֹדֶזְיָה היא תחום במתמטיקה שימושית העוסק במדידה של פני כדור הארץ, מיפוי והתוויה. הגאודזיה מציגה כמותית את צורתו ומידותיו של כדור הארץ, עוקבת אחרי תנועותיו ופותרת בעיות הנדסיות. הגאודזיה מספקת תיאור של כדור הארץ, מהירות תנועותיו ונתוני כוח המשיכה על גבי הארץ ומחוצה לה.
המהנדס העוסק בתחום זה קרוי מהנדס גאודזיה.
אטימולוגיה

השם נגזר מיוונית עתיקה: γεωδαισία (תעתיק: geodaisia)  – מילולית: "חלוקת הארץ".
היסטוריה

במשך שנים רבות סברו שצורת כדור הארץ היא צורת משטח שגבולותיו אינם ידועים. המדענים הראשונים ובהם פיתגורס הניחו שצורתה של הארץ כדורית. בשנת 250 לפנה"ס, ביום הארוך בשנה (ביום ה-21.06 לפי לוח השנה האזרחי של ימינו), חושב לראשונה היקפו של כדור הארץ על ידי מדען יווני בשם ארטוסתנס. החישוב בוצע במצרים על סמך תנועת כדור הארץ סביב השמש. ארטוסתנס חישב את הזמן שעבר מהופעת השמש בזווית אנכית עם כדור הארץ (זנית) בין אלכסנדריה לאסואן. התוצאה שקיבל: 39,700 קילומטר קרובה מאוד לתוצאה האמיתית, 40,075.016 קילומטר. אי הדיוק של ארטוסתנס נבע אך ורק מחוסר באמצעי מדידה מדויקים. במהלך השנים חישבו מדענים את היקף כדור הארץ במקומות שונים וקיבלו היקפים שונים מעט. מכאן הוסק שצורתו של כדור הארץ איננה כדור מושלם. סדרת מדידות מדויקות העלתה שצורתו האמיתית של כדור הארץ היא כשל כדור פחוס מעט, צורה זו אינה מוחלטת והיא נמצאת במחקר גם בימים אלו, על מנת לקרב קרובים לצרכים יישומיים משתמשים בגוף הקרוי ספרואיד המוגדר למעשה כגוף סיבוב של אליפסה. גוף נוסף המשמש במחקר הגאודטי הגבוה ומהווה קירוב טוב יותר מכונה גאואיד.
עקרונות הגאודזיה

מדידה מהכלל אל הפרט.
ביצוע מדידות עודפות.
התאמת הדיוק בפועל לדיוק הנדרש.
גאודזיה גבוהה לומדת צורת כדור הארץ, מידות של כדור הארץ, ושדה גרביטציוני. בעזרת גאודזיה גבוהה מפתחים רשת קואורדינטות ישרות זווית (קרטזית - מישורית) בגבולות מדינה, ועל כל שטח של כדור הארץ. בעזרת גאודזיה גבוהה מפתחים רשת נקודות בקרה אופקית ואנכית בגבולות המדינה. במילים אחרות, תשתית גאודטית, בסיס לגאודזיה הנדסית, שמשרתת הנדסה אזרחית. תחום נוסף של הגאודזיה הגבוהה זה חלל, תנועה והתמצאות בחלל, פיתוח רשת קואורדינטות בחלל, וגם לומדת צורת ומידות של כוכבי הלכת, גאודזיה גבוהה עוסקת גם במעקב אחר תזוזות של הקרקע.
טופוגרפיה לומדת שיטות מדידה והצגה של פני הקרקע על גבי מפות.
שיטות המדידה
מיפוי פיזי – על ידי קבוצת מודדים בשטח, בעזרת מכשירים
מיפוי על ידי צילום אוויר
מיפוי משולב – מיפוי פיזי ומצילומי אוויר
קרטוגרפיה לומדת שיטות וטכניקה של פיתוח ושימוש של מפות, אטלסים, ותוצרת של מיפוים אחרת.
פוטוגרמטריה – שיטת עריכה מפות טופוגרפיות על בסיס צילומים ותצלומי אוויר, בעזרת מכשירים ייחודיים, המאפשרים פענוח מדויק של מצב קיים (תכסית) ולשרטט קווי גובה כדי להציג פני הקרקע (תבליט).
"גאודזיה הנדסית" – לומדת שיטות ואמצעים לעבודות גאודטיות בתכנון, בניה, שימוש במתקנים הנדסיים. ליווי תכנון ובניה, בניית תשתית גאודטית לצורכי מיפוי, התוויה, העברת פרויקטים מנייר למציאות.
"גאודזיה תת-קרקעית"- לומדת שיטות המדידה גאודטית בבנייה תת- קרקעית, לדוגמה: רכבת תת-קרקעית, מנהרות וכבישים תת-ימים (לדוגמה: בין צרפת לאנגליה).
ראו גם

כדור
כדור הארץ
מודל הארץ ככדור
מודל הארץ השטוחה
הקשת הגאודזית של שטרובה
המיפוי הטריגונומטרי הגדול
לשכת המודדים המוסמכים בישראל
מסילה גאודזית - להכללה המתמטית של מדידת מרחקים על משטחים עקומים
ג'וזפה דה לוקה

| --- | --- |

 לידה:  25 בדצמבר 1876 רומא, ממלכת איטליה 
 פטירה:  26 באוגוסט 1950 (בגיל 73) ניו יורק, ארצות הברית 
 מקום קבורה:  קמפו ורנו 
 מוקד פעילות:  איטליה, ממלכת איטליה 
 סוגה:  אופרה 
 סוג קול:  טנור, בריטון 
 שפה מועדפת:  איטלקית 
 חברת תקליטים:  Fonotipia 
 פרופיל ב-IMDb
 
ג'וזפה דה לוקה (באיטלקית: Giuseppe De Luca; ‏25 בדצמבר 1876 - 26 באוגוסט 1950) היה זמר בריטון איטלקי, שהגיע לשיא הצלחתו האופראית במטרופוליטן אופרה בניו יורק.
חייו

דה לוקה נולד ברומא. הוא למד בעיר זו אצל שני מורים ידועי-שם, ונצ'סלאו פרזיקיני ואנטוניו קוטוני והופעת הבכורה שלו הייתה בפיאצ'נצה בשנת 1897, בתפקיד ולנטין ב"פאוסט" של גונו.
דה לוקה הופיע בלה סקאלה, מילאנו בשנים 1902 עד 1910. הופעת הבכורה שלו בלונדון הייתה בבית האופרה המלכותית, קובנט גארדן בשנת 1907. בהמשך עבר לארצות הברית, שם היה הבריטון הראשי במטרופוליטן אופרה במשך 20 שנה, משנת 1915 עד 1935. (הוא חזר לזמן קצר לבית האופרה הזה בעונת 1939-40.) אחרי פרישתו לימד שירה ופיתוח קול בג'וליארד. דה לוקה מת בניו יורק בגיל 73.
ג'וזפה דה לוקה נודע בשני תפקידי פוצ'יני שגילם בהופעות בכורה: שארפלס במאדאם באטרפליי (לה סקאלה, 1904) והתפקיד הראשי ב"ג'אני סקיקי" (מטרופוליטן, 1918). כמו כן היה הראשון שהופיע בתפקידי המרקיז ב"גריזלידי" של מאסנה, מישונה ב"אדריאנה לקוברה" של צ'ילאה, גלבי ב"סיבריה" של ג'ורדאנו (1903) וסנשו פאנצה ב"דון קישוט" של מאסנה, מול פיודור שאליאפין.
המנצח הדגול ארטורו טוסקניני אמר, על פי השמועה, כי דה לוקה הוא "לחלוטין ובפירוש הבריטון הטוב ביותר ששמעתי מעודי". אין ספק, שדה לוקה זכה לשבחים בקשת רחבה של תפקידי אופרה, קומיים, בל קאנטו וורדי, בתוספת אי-אילו גיחות מוקדמות אל וגנר בתקופת לה סקאלה שלו. דה לוקה שר רק באיטלקית ובצרפתית.
קולו של דה לוקה והקריירה שלו מתועדים בפירוט באין ספור הקלטות, שערך לחברות פונוטפיה וויקטור באיטליה ובאמריקה. בכמה מהן הוא שר עם זמרים אחרים גדולים מתור הזהב של המטרופוליטן, בהם אנריקו קארוזו ורוזה פונסל.
דה לוקה עשה לו שם של רב-אמן בשירת לגאטו חלקה והקלטותיו מאשרות את המצוינות שלו בתחום זה. קולו, כגבר קטן-ממדים, לא היה אדיר, אך נשמע למרחקים ושימש אותו ללא דופי. בשיאו, היה זה קול שניחן ביופי יוצא-דופן במשלב האמצעי. דה לוקה היה גם שחקן מוכשר, בייחוד בתפקידים קומיים תוססים.
לקריאה נוספת

Michael Kennedy, ed. (1980). The Concise Oxford Dictionary of Music (3rd ed.). London.
Scott, Michael (1977). The Record of Singing. London.
The Grand Tradition: 70 years of Singing on Record, J.B.Steane, London, 1974
מייקל קנדי, "מילון אוקספורד המרוכז למוזיקה" (1980)
מייקל סקוט (1977), "הקלטת שירה"
ג'. ב. סטין (1974), "המסורת המפוארת: 70 שנות שירה על תקליטים"
גביע קפריסין

| --- | --- |
 ענף:  כדורגל
 תאריך ייסוד:  2008
 ארגון מפעיל:  התאחדות הכדורגל הקפריסאית 
 מספר מתמודדים:  6, 8 או 12
 זוכה:   ספרד
 הכי הרבה זכיות:   אנגליה,  קנדה (3 זכיות)
 cypruswomenscup.net
 
גביע קפריסין הוא טורניר בינלאומי שנתי בתחום כדורגל הנשים. הטורניר מתקיים מדי שנה מאז שנת 2008 ברחבי קפריסין, ומאורגן על ידי ההתאחדות הכדורגל הפינית מאז 2016. אף על פי שהטורניר נערך במדינתה, נבחרת קפריסין מעולם לא לקחה בו חלק. מאז הקמתו מתקיים הטורניר במקביל לגביע אלגארבה.
בטורניר משתתפות נבחרות נשים מכל העולם, וחמש נבחרות זכו בו עד כה – אוסטריה, אנגליה, ספרד, צרפת, קנדה ושווייץ. קנדה היא הנבחרת המצליחה ביותר בתולדות הגביע, כשלזכותה שלוש זכיות, ארבע סגנויות ו-25 ניצחונות. בנוסף, חלוצת הנבחרת, כריסטין סינקלייר, היא מלכת ההופעות והשערים של הטורניר בכל הזמנים, עם 30 משחקים ו-17 שערים.
פורמט הגביע

הנבחרות מחולקות לשלושה בתים, כאשר הבית השלישי נוסף ב-2011 ואליו נכנסות הנבחרות המדורגות נמוך יותר. לאחר שכל משחקי שלב הבתים מסתיימים, מתקיימים משחקים נוספים שעל פיהם נקבע הדירוג לפי השיטה הבאה:
מקום 11 – המנצחת במשחק בין שתי הנבחרות התחתונות בבית ג'
מקום 9 – המנצחת במשחק בין המקום השני בבית ג' והמדורגת נמוך יותר מבין המקומות האחרונים בבית א' וב'
מקום 7 – המנצחת במשחק בין המקום הראשון בבית ג' והמדורגת גבוה יותר מבין המקומות האחרונים בבית א' וב'
מקום 5 – המנצחת במשחק בין המקום השלישי בבית א' והמקום השלישי בבית ב'
מקום 3 – המנצחת במשחק בין המקום השני בבית א' והמקום השני בבית ב'
מקום 1 – המנצחת במשחק בין המקום הראשון בבית א' והמקום הראשון בבית ב'
תוצאות הטורנירים

| שנה | גמר> אלופה | גמר> תוצאה | גמר> סגנית | מקומות 3-4> מקום שלישי | מקומות 3-4> תוצאה | מקומות 3-4> מקום רביעי |
| --- | --- | --- | --- | --- | --- | --- |
| 2008 | קנדה קנדה | 2-3 | ארצות הברית ארצות הברית (עד גיל 20) | יפן יפן | 1-2 | הולנד הולנד |
| 2009 | אנגליה אנגליה | 1-3 | קנדה קנדה | צרפת צרפת | 1-1   5-6 (בפנדלים) | ניו זילנד ניו זילנד |
| 2010 | קנדה קנדה | 0-1 | ניו זילנד ניו זילנד | הולנד הולנד | 0-4 | שווייץ שווייץ |
| 2011 | קנדה קנדה | 1-2 | הולנד הולנד | צרפת צרפת | 0-3 | סקוטלנד סקוטלנד |
| 2012 | צרפת צרפת | 0-2 | קנדה קנדה | איטליה איטליה | 1-3 | אנגליה אנגליה |
| 2013 | אנגליה אנגליה | 0-1 | קנדה קנדה | ניו זילנד ניו זילנד | 1-2 | שווייץ שווייץ |
| 2014 | צרפת צרפת | 0-2 | אנגליה אנגליה | קוריאה הדרומית קוריאה הדרומית | 1-1   1-3 (בפנדלים) | סקוטלנד סקוטלנד |
| 2015 | אנגליה אנגליה | 0-1 | קנדה קנדה | מקסיקו מקסיקו | 2-3 | איטליה איטליה |
| 2016 | אוסטריה אוסטריה | 1-2 | פולין פולין | איטליה איטליה | 1-3 | צ'כיה צ'כיה |
| 2017 | שווייץ שווייץ | 0-1 | קוריאה הדרומית קוריאה הדרומית | קוריאה הצפונית קוריאה הצפונית | 0-2 | אירלנד אירלנד |
| 2018 | ספרד ספרד | 0-2 | איטליה איטליה | קוריאה הצפונית קוריאה הצפונית | 1-2 | שווייץ שווייץ |
| 2019 | קוריאה הצפונית קוריאה הצפונית | 3-3   6-7 (בפנדלים) | איטליה איטליה | בלגיה בלגיה | 0-0   2-3 (בפנדלים) | אוסטריה אוסטריה |
| 2020 | קרואטיה קרואטיה | שיטת ליגה | פינלנד פינלנד | מקסיקו מקסיקו | שיטת ליגה | צ'כיה צ'כיה |
| 2023 | פינלנד פינלנד | שיטת ליגה | קרואטיה קרואטיה | רומניה רומניה | שיטת ליגה | הונגריה הונגריה |
מלכות השערים

| שנה | שחקנית | שערים |
| --- | --- | --- |
| 2008 | קנדה כריסטין סינקלייר | 5 |
| 2009 | הולנד מאנון מליס   קנדה כריסטין סינקלייר | 4 |
| 2010 | הולנד מאנון מליס | 4 |
| 2011 | צרפת מרי לאורה דלי | 6 |
| 2012 | פינלנד לינדה סלסטרום | 5 |
| 2013 | אנגליה אלן וויט   פינלנד סאנה טאלונן | 3 |
| 2014 | סקוטלנד ליסה אוונס | 4 |
| 2015 | סקוטלנד קים ליטל | 5 |
| 2016 | אוסטריה נינה בורגר | 3 |
גביע אפריקה לאומות 1974

| --- | --- |
 מארחת:  מצרים מצרים
 תקופת התחרות:  1 במרץ 1974 – 14 במרץ 1974 (14 ימים)
 מספר משתתפות:  8
 הזוכה:   זאיר (זכייה שנייה)
 מספר משחקים:  17
 מספר שערים:  54 (3.18 בממוצע למשחק)
 מלך השערים:  זאיר נ'דיי מולאמבה (Ndaye Mulamba )‏ (9 שערים)
 השחקן המצטיין:  זאיר נ'דיי מולאמבה
 → 19721976 ←
 
גביע אפריקה לאומות 1974 היה הטורניר התשיעי של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך במצרים בין ה־1 ל-14 במרץ 1974. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. זאיר זכתה באליפות השנייה בתולדותיה לאחר שמשחק הגמר הראשון הסתיים ב 2–2 ובמשחק החוזר היא נצחה את זמביה 2–0.
הנבחרות

| נבחרת | סיבת העפלה | מספר הופעות בטורניר | הופעה אחרונה בטורניר | הישג שיא (עד תחילת הטורניר) |
| --- | --- | --- | --- | --- |
|  מצרים | מארחת הטורניר | 5 | 1970 | אלופת אפריקה (1957, 1959) |
| הרפובליקה של קונגו (1970–1991)הרפובליקה של קונגו | מנצחת גביע אפריקה לאומות 1972 | 2 | 1972 | אלופת אפריקה (1972) |
|  חוף השנהב | העפלה מהמוקדמות | 3 | 1970 | מקום שלישי (1965, 1968, 1970) |
| זאיר זאיר | העפלה מהמוקדמות | 4 | 1972 | אלופת אפריקה (1968) |
|  גינאה | העפלה מהמוקדמות | 1 | 1970 | שלב הבתים (1970) |
|  אוגנדה | העפלה מהמוקדמות | 2 | 1968 | מקום רביעי (1962) |
|  זמביה | העפלה מהמוקדמות | 0 |  |  |
|  מאוריציוס | העפלה מהמוקדמות | 0 |  |  |
שלב הבתים > בית א'

המשחקים שוחקו בקהיר ובאל מאללה.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  מצרים | 6 | 3 | 3 | 0 | 0 | 7 | 2 | 5 |
|  זמביה | 4 | 3 | 2 | 0 | 1 | 3 | 3 | 0 |
|  אוגנדה | 1 | 3 | 0 | 1 | 2 | 3 | 5 | -2 |
|  חוף השנהב | 1 | 3 | 0 | 1 | 2 | 2 | 5 | -3 |
| 0 | 1 | 2 |
| --- | --- | --- |
|  מצרים | 2 – 1 | אוגנדה   |
|  זמביה | 1 – 0 | חוף השנהב   |
|  מצרים | 3 – 1 | זמביה   |
|  חוף השנהב | 2 – 2 | אוגנדה   |
|  מצרים | 2 – 0 | חוף השנהב   |
|  זמביה | 1 – 0 | אוגנדה   |
שלב הבתים > בית ב'

המשחקים שוחקו בדמנהור ובאלכסנדריה.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  הרפובליקה של קונגו | 5 | 3 | 2 | 1 | 0 | 5 | 2 | 3 |
|  זאיר | 4 | 3 | 2 | 0 | 1 | 7 | 4 | 3 |
|  גינאה | 3 | 3 | 1 | 1 | 1 | 4 | 4 | 0 |
|  מאוריציוס | 0 | 3 | 0 | 0 | 3 | 2 | 8 | -6 |
| 0 | 1 | 2 |
| --- | --- | --- |
|  זאיר | 2 – 1 | גינאה   |
|  הרפובליקה של קונגו | 2 – 0 | מאוריציוס   |
|  גינאה | 2 – 1 | מאוריציוס   |
|  הרפובליקה של קונגו | 2 – 1 | זאיר   |
|  הרפובליקה של קונגו | 1 – 1 | גינאה   |
|  זאיר | 4 – 1 | מאוריציוס   |
שלבי הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 9 במרץ - האצטדיון הבינלאומי קהיר | 9 במרץ - האצטדיון הבינלאומי קהיר |  |  |  |  |  |
|  |   מצרים |  2 |   |  |  |  |  |
|  |   זאיר |  3 |   |  |  |  |  |
|  |   |  |   |  |  |  |  |
|  |  |  |  |  | 12 במרץ ו14 במרץ - האצטדיון הבינלאומי קהיר | 12 במרץ ו14 במרץ - האצטדיון הבינלאומי קהיר |  |
|  |   |   |   |   |   זאיר |  2 (2) |  |
|  |   |   |   |   |   זמביה |  2 (0) |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 9 במרץ - אצטדיון אלכסנדריה | 9 במרץ - אצטדיון אלכסנדריה |   |  | 11 במרץ - האצטדיון הבינלאומי קהיר | 11 במרץ - האצטדיון הבינלאומי קהיר |  |
|  |  הרפובליקה של קונגו (1970–1991)הרפובליקה של קונגו |  2 |   |  |  הרפובליקה של קונגו (1970–1991)הרפובליקה של קונגו |  0 |  |
|  |   זמביה |  4ה |   |  |   מצרים |  4 |  |
גדל לי קצת זקן

"גדל לי קצת זקן" הוא סינגל של הזמר הישראלי עדן חסון, אשר יצא לאור ב-9 במרץ 2021, כסינגל מתוך אלבום 2, על ידי חברת התקליטים שרית הפקות. השיר נכתב והולחן על ידי עדן חסון, והופק על ידי חסון ויעקב למאי.
רקע

על השיר סיפר חסון בראיון למאקו כי הוא "שיר בו אני מדבר על עצמי מבלי לסנן מילים ולייפות את המציאות" וכי הוא עוסק ב"ילד שהיה צריך להתמודד עם הרבה דברים בילדות כדי להגיע לאן ולמי שהוא היום. על כך שהוא היה מוצר לא מוגמר והיה צריך לבנות הכל מאפס. כל המכשולים והדברים שגרמו לו להיאחז, ובפזמון אני מספר במה נאחזתי ועל כך שהגיטרה הייתה זו שפתרה לי את כל הבעיות שהיו לי. אני לא בורח מאותן בעיות ויודע שמי שאני היום מי שאני בזכות מי שהייתי בעבר". בפוסט שפרסם באינסטגרם כתב כי היה "חייב להוציא את השיר הזה" וכי אין בכוונתו "ליצור להיט שישרוף תמדינה", תוך שהוסיף כי "הכוונה היא להחזיר אותנו לעצמינו כשאנו מרגישים רחוקים".
וידאו קליפ

הווידאו קליפ הרשמי שיצא לשיר, בבימויו של אלון דניאל, יצא לאור ב-9 במרץ 2021, יחד עם הסינגל עצמו.
הצלחה

במצעד השבועי של מדיה פורסט, הגיע השיר לראשונה למקום העשירי, עם 68 השמעות סך הכל בתחנות הרדיו בישראל. שבוע לאחר מכן, הגיע בלמקום החמישי, עם 114 השמעות, ולאחר מכן הגיע בשיאו למקום החמישי, עם 119 השמעות. גם בפלטפורמת הסטרימינג ספוטיפיי זכה השיר להצלחה, כשהגיע בשיאו למקום השני במצעד השבועי הישראלי, עם סך של כ-164,681 השמעות בישראל בפלטפורמה.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | המצעד הרשמי של גלגלצ | 3 |  |
|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | היטליסט | 91 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 11 |  |
|  ישראל | כאן גימל | 14 |  |